Airbnb crește în timpul pandemiei. Compania are o valoare de piață de ordinul miliardelor de dolari.
Airbnb a înregistrat joi o creștere masivă la bursă. Compania, care are un obiect de activitate conex domeniului HoReCa a ajuns la o valoare de 3,5 miliarde de dolari. O acțiune a companiei costă 149 de dolari.
Airbnb, aplicația care le permite proprietarilor să își închirieze locuințele în regim de hotel a făcut un salt important la bursa Statelor Unite, conform Reuters. Acțiunile firmei care deține aplicația au înregistrat joi o creștere, anul fiind marcat de un trend evident, investitorii preferând acțiunile companiilor din tehnologie, deși conexiunea cu domeniul turismului ar fi putut dezavantaja Airbnb.În jurul orei 10.12, ora Coastei de Est în SUA, acțiunile Airbnb la Nasdaq indicau un preț de 149 de dolari, mult peste oferta publică înițială, de 68 de dolari. Astfel, compania a ajuns la o valoare de piață de 3,5 miliarde de dolari.Airbnb a fost listată la bursă în noiembrie, deși pandemia a cauzat pierderi masive și concedieri față de 2019.